**Ministru kabineta noteikumu projekta "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība” (turpmāk – projekts) mērķis ir precizēt un papildināt Latvijas Ģeotelpiskās informācijas aģentūras (turpmāk – Aģentūra) maksas pakalpojumu cenrādi, ieviešot jaunus maksas pakalpojumus, izslēdzot turpmāk nesniegtos maksas pakalpojumus, kā arī precizēt pakalpojumu cenas. Noteikumu projekts stājas spēkā 2020. gada 1. decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir sagatavots pēc Aizsardzības ministrijas iniciatīvas, ņemot vērā izmaiņas ģeotelpisko datu sagatavošanas, kā arī izmantošanas tehnoloģijās. Līdz ar pakalpojumu izmaksu izmaiņām ir būtiski pieaudzis arī tādu gadījumu skaits, kuros juridiskas vai fiziskas personas pieprasa pārcelt uz citu vietu savā īpašumā esošos valsts ģeodēziskā tīkla punktus, tādējādi radot nepieciešamību izveidot jaunus pakalpojumus – valsts ģeodēziskā tīkla punktu – sienas zīmes un grunts zīmes pārcelšana. Daļa Aģentūras sagatavoto pamatdatu, kas minēti Ģeotelpiskās informācijas likuma 17. panta trešajā daļā, sākot no 2018. gada otrā pusgada, pieejami kā atvērtie dati, tādējādi nav vairs nepieciešami ar šiem atvērtajiem datiem saistītie pakalpojumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Projekta, kas nosaka Aģentūras maksas pakalpojumu cenrādi un ar ko tiek aizstāti spēkā esošie Ministru kabineta 2017. gada 25. jūlija noteikumi Nr. 421 “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība” (turpmāk – MK noteikumi Nr. 421), izstrāde ir nepieciešama, pamatojoties uz Ministru kabineta 2011. gada 3. maija noteikumu Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18. punktā noteiktajiem nosacījumiem – ir izdarīti grozījumi normatīvajos aktos un ir mainījušies apstākļi, kas ietekmē Aģentūras sniedzamo maksas pakalpojumu klāstu, kā arī ir būtiski mainījušās tiešās vai netiešās izmaksas, kuras veido maksas pakalpojumu izcenojumus. Vienlaikus projekta izstrāde ir nepieciešama sakarā ar to, ka tiek izdarīti grozījumi Ministru kabineta 2014. gada 25. februāra noteikumos Nr.113 “Ģeotelpisko pamatdatu informācijas sistēmas noteikumi””, kuru pielikumā “Standarta ģeotelpiskās informācijas pamatdati” tiek noteikti jauni Aģentūras ģeotelpiskās informācijas pamatdati un to izplatīšanas formāti, kā arī attīstoties tehnoloģijām tiek precizēti esošie ģeotelpiskās informācijas pamatdatu formāti, kurus Aģentūra nodrošina izmantojot ĢPIS sistēmu. Ievērojot iepriekš minēto, ir nepieciešams izstrādāt jaunu Aģentūras maksas pakalpojumu cenrādi, kurā tiktu iekļauti pakalpojumi ar jaunajiem pamatdatu formātiem un precizēti esošo ģeotelpisko pamatdatu formāti atbilstoši projekta pielikumam “Standarta ģeotelpiskās informācijas pamatdati”.Šobrīd Aģentūra sniedz maksas pakalpojumus saskaņā ar MK noteikumiem Nr. 421, kas izdoti, ņemot vērā Aģentūrai Ģeotelpiskās informācijas likumā un Ministru kabineta 2013. gada 9. jūlijā noteikumos Nr. 384 “Latvijas Ģeotelpiskās informācijas aģentūras nolikums” noteikto kompetenci pakalpojumu sniegšanā.Projekts paredz noteikt šādu tiesisko regulējumu:1. Attiecībā uz projekta pielikumā esošā cenrāža I sadaļas 1. punktā noteiktajiem pakalpojumiem un to cenām:1.1. projekts vairs neparedz iespēju saņemt pakalpojumus, kas saistīti ar augstuma noteikšanu ar nivelēšanu (ģeometriskā nivelēšana no vidus), ņemot vērā, ka minētais pakalpojums ir iekļauts cenrāža I sadaļas 1.1. un 1.2. apakšpunktā;1.2. projekts paredz iekļaut jaunus pakalpojumus – cenrāža I sadaļas 1.1. apakšpunktā valsts ģeodēziskā tīkla punkta – sienas zīmes pārcelšana un 1.2. apakšpunktā valsts ģeodēziskā tīkla punkta – grunts zīmes pārcelšana, kas saistīti ar valsts ģeodēziskā tīkla punktu uzturēšanu/aizsardzību.Cenrāža I sadaļas 1. punktā minētie pakalpojumi tiks sniegti neklātienes veidā – elektroniski un informācijas apmaiņa tiks nodrošināta elektroniski vai telefoniski (konsultācijas). 2. Attiecībā uz projekta pielikumā esošā cenrāža I sadaļas 2. punktā noteiktajiem pakalpojumiem un to cenām:2.1. ņemot vērā tehnoloģiju attīstību ģeotelpiskās informācijas pamatdatu saņemšanai ir aprēķināts cenu samazinājums būtiskā apjomā, samazinoties pakalpojumu cenai līdz pat 75%;2.2. cenrāža 2. punktā minēto pakalpojumu cenas ir noteiktas vienādas visiem ģeotelpisko datu kopu izmantotājiem, neatkarīgi no Ministru kabineta 2011. gada 30. augusta noteikumos Nr. 673 “Ģeotelpisko datu kopas izmantošanas noteikumu obligātais saturs un izmantošanas atļaujas saņemšanas kārtība” noteiktā datu kopas izmantošanas mērķa un veida (gala lietotājs, pakalpojumu sniedzējs, izplatītājs);2.3. projekts vairs neparedz iespēju saņemt topogrāfisko karti mērogā 1:50 000, Latvijas pārskata karti mērogā 1:250 000, iepriekšējo ciklu ortofotokartes krāsainā un infrasarkanā spektrā, digitālā reljefa modeli ar regulāro tīkla soli 20m visai Latvijas teritorijai un digitālā augstuma modeļa pamatdatus no datiem, kas iegūti ar lāzerskenēšanas metodi, kuriem veikta iegūto punktu automātiskā klasificēšana un zemes virsmas slāņa punktu manuālā sakārtošana, ņemot vērā, ka Aģentūra šādas datu kopas jau nodrošina atvērto datu veidā;2.4. projekts paredz iespēju saņemt jaunus pakalpojumus – digitālā reljefa un virsmas modeļa vizualizētus attēlus ar izšķirtspēju 25 cm, no aerolāzerskenēšanas datiem sagatavotus reljefa, virsmas un paaugstinājuma modeļus ar izšķirtspēju 1 m un no aerofotografēšanas datiem sagatavotus virsmas modeli ar izšķirtspēju 1 m, kas pamatotas ar tehnoloģiju attīstību datu sagatavošanā;2.5. Attiecībā uz ģeotelpiskās informācijas pamatdatu formātiem, kādos ir iespējams saņemt pakalpojumu, kas pamatots ar tehnoloģiju attīstību datu sagatavošanā, tirgus pieprasījumu, un lietderību standarta ģeotelpiskās informācijas pamatdatus uzturēt noteiktos formātos, ir izslēgti datu formāti *JPEG* un *ESRI ArcGIS Personal Geodatabase;*2.6. projekts vairs neparedz iespēju saņemt Aģentūras maksas pakalpojumus, kas saistīti ar tīmekļa pakalpes (WMS un WMS/WMTS vai REST pakalpojumiem) un ģeotelpiskās informācijas pamatdatu abonēšanu 1 lietotāja identifikatoram 6 mēnešiem, jo attiecīgais pakalpojums uz minēto periodu netiek pieprasīts.Cenrāža I sadaļas 2. punktā minētie pakalpojumi tiks sniegti neklātienes veidā – elektroniski un informācijas apmaiņa tiks nodrošināta elektroniski vai telefoniski (konsultācijas). 3. Attiecībā uz projekta pielikumā esošā cenrāža I sadaļas 3. punktā noteiktajiem pakalpojumiem un to cenām pamatā:3.1. projekts vairs neparedz iespēju saņemt ģeotelpiskās informācijas izdrukas tipogrāfiskā formā – Latvijas topogrāfisko karti mērogā 1:100 000, topogrāfisko karti mērogā 1:2 000, laminētu Latvijas teritorijas pārskata karti mērogā 1:250 000 (2008. gada izdevums), jo šādiem pakalpojumiem nav attiecīgā tirgus pieprasījuma.Cenrāža I sadaļas 3. punktā minēto pakalpojumu pieteikumi tiks nodrošināti neklātienes veidā – elektroniski. Savukārt pasūtījumu nodošana I sadaļas 3. punktā minētajiem pakalpojumiem var tikt nodrošināta arī klātienes veidā.4. Ņemot vērā, ka Aģentūra nenodrošina citu iestāžu sagatavoto ģeoinformācijas datu apstrādi, vairs netiek iekļauti pakalpojumi “Citi pakalpojumi ģeoinformācijas jomā”. 5. Attiecībā uz projekta pielikumā esošā cenrāža II sadaļas 4. punktā noteiktajiem pakalpojumiem un to cenām:5.1. Lai vienkāršotu cenrāža piemērošanu, ir apvienotas pakalpojumu pozīcijas, kas bija izdalītas atsevišķās krāsu, papīra biezuma pozīcijās;5.2. projekts vairs neparedz iespēju saņemt pakalpojumus, kas saistīti ar iespiestās produkcijas kvalitātes kontroli, jo minētā pakalpojuma izmaksas turpmāk tiek iekļautas katra attiecīgā pakalpojuma izcenojumā;5.3. pakalpojumu cenas atsevišķās pozīcijās vienkāršotas, neizdalot atsevišķi aplokšņu izgatavošanu pa formātiem, jo darba apjoms pakalpojuma izpildei ir nemainīgs;5.4. projekts paredz iespēju saņemt jaunus poligrāfijas pakalpojumus, kas saistīts ar jaunām digitālo druku iekārtu iegādēm;5.5. pakalpojumu cenas vidēji palielinās līdz pat 200%, kas saistīts ar pakalpojumu cenu diferencēšanu starp dažādiem pakalpojumu veidiem un valsts inflācijas pieaugumu patēriņam 5.6% un atlīdzības apmērā pieaugumu, kā arī ievērojot Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteikto cenu aprēķināšanas metodiku, nodrošinot, ka visas ar konkrētās iekārtas vai materiālu izmantošanu saistītās izmaksas tiek attiecinātas uz konkrēto pakalpojumu, kurā šīs iekārtas vai materiāli izmantoti.Cenrāža II sadaļas 4. punktā minēto pakalpojumu pieteikumi tiks nodrošināti neklātienes veidā – elektroniski. Savukārt pasūtījumu nodošana II sadaļas 4. punktā minētajiem pakalpojumiem tiks nodrošināta tikai klātienes veidā.6. Projekta 25. punkts paredz pārejas noteikumu attiecībā uz jau noslēgtajiem Aģentūras maksas pakalpojumu un ģeotelpiskās informācijas pamatdatu abonēšanas pakalpojumiem.Projektam noteikts spēkā stāšanās laiks 2020. gada 1. novembris.Aģentūra pamatojoties uz Ģeotelpiskās informācijas likuma 26. panta sesto un septīto daļu, Ministru kabineta 2014. gada 25. februāra noteikumu Nr.113 “Ģeotelpisko pamatdatu informācijas sistēmas noteikumi” (turpmāk – Noteikumi Nr. 113) 15.2. apakšpunktu un valsts budžeta dotāciju, kas sedz ģeoinformācijas pamatdatu sagatavošanas izdevumus un minēto datu kopu piekļuves nodrošināšanas izmaksas, valsts pārvaldes iestādēm un atvasinātām publiskām personām publisko funkciju un uzdevumu izpildei, kā arī privātpersonām, kuras pilda tām deleģētos valsts pārvaldes uzdevumus, nodrošina ģeotelpiskās informācijas pamatdatus bezmaksas elektroniskā veidā – minēto personu elektronisko datu nesējos vai ar lejupielādi izmantojot datņu transportēšanas serveri (File Transfer Protocol – FTP).Saskaņā ar Ģeotelpiskās informācijas likuma 28. panta trešo daļu Ģeoportāla pārzinis ir Valsts reģionālās attīstības aģentūra (turpmāk – VRAA). Tai pat laikā, Atbilstoši Ministru kabineta 2011. gada 30. augusta noteikumu Nr. 668 “Valsts vienotā ģeotelpiskās informācijas portāla noteikumi” (turpmāk – Noteikumi Nr. 668) 7. punktam Ģeoportāla pārzinis nodrošina Ģeotelpiskās informācijas likuma 28.panta otrajā daļā minēto pakalpojumu (turpmāk – tīkla pakalpojumi) sniegšanai nepieciešamo ģeoportāla funkcionalitāti, ievērojot normatīvajos aktos noteiktās prasības attiecībā uz tīkla pakalpojumiem. Savukārt atbilstoši Noteikumu Nr. 668 8. un 9. punktam Ģeoportāla pārzinis nodrošina ģeoportāla veidošanu, kā arī ģeoportāla darbībai nepieciešamo informācijas un tehnisko resursu uzturēšanu un drošības pārvaldību, ievērojot normatīvajos aktos par valsts informācijas sistēmām noteiktās prasības, kā arī valsts informācijas sistēmu datu kopu kopīgai izmantošanai un atkalizmantošanai nepieciešamo ģeoportāla funkcionalitāti, ievērojot normatīvajos aktos noteiktās prasības valsts informācijas sistēmu savietotāju uzturēšanai un darbībaiIevērojot VRAA normatīvajos aktos noteikto kompetenci un ņemot vērā Aizsardzības ministrijas organizētās starpministriju (starpinstitūciju) sanāksmes laikā panākto vienošanos, attiecībā uz aktuālāko ortofotokaršu turpmāko izplatīšanu, Noteikumu projektam ir sagatavots Ministru kabineta sēdes protokolllēmuma projekts, kas paredz uzdevumu Vides aizsardzības un reģionālās attīstības ministrijai (turpmāk – VARAM) un VRAA sadarbībā ar Aizsardzības ministriju, organizēt darba grupu ar mērķi līdz 2021. gada 1. jūlijam izstrādāt tehniskos risinājumus ģeotelpisko datu izplatīšanai valsts vienotajā ģeotelpiskās informācijas portālā ikvienam autentificētam datu izmantotājam.Saskaņā ar Pievienotās vērtības nodokļa likuma 41. panta pirmās daļas 1. punktu cenrādī ir noteikta pievienotās vērtības nodokļa likme 21 procenta apmērā projekta pielikumā esošā cenrāža II sadaļā iekļautajiem pakalpojumiem. Saskaņā ar Pievienotās vērtības nodokļa likuma 3. panta astoto daļu pievienotās vērtības nodoklis nav piemērots projektā iekļautajiem pakalpojumiem, kas atbilst valsts pārvaldes (izpildvaras) funkcijām. Ņemot vērā, ka MK noteikumu Nr. 421 regulējums vairs neatbilst esošajai situācijai, nav lietderīgi veikt grozījumus spēkā esošajā normatīvajā aktā, tādēļ ir izstrādāts projekts, kas paredz noteikt Aģentūras maksas pakalpojumu cenrādi un tā piemērošanas kārtību.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Latvijas Ģeotelpiskās informācijas aģentūra |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir valsts pārvaldes iestādes, pašvaldības, juridiskas un fiziskas personas, kas izmanto ģeotelpisko informāciju, sniedz pakalpojumus aviācijas jomā, darbojas inženiertehniskās infrastruktūras uzturēšanā, teritorijas plānošanā, būvniecībā, lauksaimniecībā, mērniecībā, zemes ierīkošanā, veic mācību vai zinātnisko darbību kartogrāfijā, ģeoinformācijā vai ģeodēzijā, kā arī darbojas poligrāfijas un poligrāfisko materiālu sagatavošanas un izplatīšanas jomā, vai to izmanto savām vajadzībām. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts nerada fiziskai vai juridiskai personai jaunas izmaksas, lai nodrošinātu tajā paredzēto prasību izpildi, jo projekts nenoteic šādas prasības. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  158 224 | 0 | 158 224 |  0 | 156 224 |  -2 000 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  158 224 | 0 | 158 224 |  0 | 156 224 |  -2 000 |  0 |
| 1.2. valsts speciālais budžets |  0 | 0 |  0 |  0 |  0 |  0 |  0 |
| 1.3. pašvaldību budžets |  0 | 0 |  0 |  0 |  0 |  0 |  0 |
| 2. Budžeta izdevumi |  158 224 | 0 | 158 224 |  0 | 156 224 |  -2 000 |  0 |
| 2.1. valsts pamatbudžets |  158 224 | 0 | 158 224 |  0 | 156 224 |  -2 000 |  0 |
| 2.2. valsts speciālais budžets |  0 | 0 |  0 |  0 |  0 |  0 |  0 |
| 2.3. pašvaldību budžets |  0 | 0 |  0 |  0 |  0 |  0 |  0 |
| 3. Finansiālā ietekme |  0 | 0 |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 | 0 |  0 |  0 |  0 |  0 |  0 |
| 3.3. pašvaldību budžets |  0 | 0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *euro*

|  |
| --- |
| **Ieņēmumu prognoze no maksas pakalpojumiem** |
|  | 2020. | 2021. | 2022. | 2023. |
| Summa | Summa | Summa | Summa |
| Ģeodēzijas pakalpojumi | 7 001 | 7 001 | 7 001 | 7 001 |
| Ģeotelpiskie dati un informācijas sistēmas | 15 843 | 15 843 | 13 843 | 13 843 |
| Citi ģeotelpiskās informācijas pakalpojumi | 2 144 | 2 144 | 2 144 | 2 144 |
| Poligrāfijas pakalpojumi | 133 236 | 133 236 | 133 236 | 133 236 |
| **KOPĀ:** | **158 224** | **158 224** | **156 224** | **156 224** |

|  |
| --- |
| **Izdevumu prognoze no maksas pakalpojumiem** |
| EKK nosaukums | 2020. | 2021. | 2022. | 2023. |
| Summa | Summa | Summa | Summa |
| 1000Atlīdzība | 65 757 | 65 757 | 64 148 | 64 148 |
| 2000Preces un pakalpojumi | 92 467 | 92 467 | 92 076 | 92 076 |
| 5000Pamatkapitāla veidošana | 0 | 0 | 0 | 0 |
| **KOPĀ:** | **158 224** | **158 224** | **156 224** | **156 224** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Saskaņā ar Ministru kabineta sēdes protokollēmumu, pēc tehnisko risinājumu izstrādes valsts vienotajā ģeotelpiskās informācijas portālā aktuālā ortofotokarte tiks nodrošināta autentificētiem lietotājiem bez maksas, kas Aģentūras budžeta sadaļā ”ieņēmumi no maksas pakalpojumiem un citi pašu ieņēmumi” kopumā samazināsies par 2 000 *euro,* t.sk. izdevumu sadaļā “atlīdzība” par 1 609 *euro* un sadaļā “preces un pakalpojumi” par 391 *euro* sākot ar 2022.gadu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktu, projekts un tā sākotnējās ietekmes novērtējuma ziņojums (anotācija) 2020. gada 14. maijā tika publicēts tīmekļa vietnē [www.mod.gov.lv](http://www.mod.gov.lv) sadaļā „Dokumenti” un tīmekļa vietnē [www.lgia.gov.lv](http://www.lgia.gov.lv) sadaļā “Normatīvie akti”/”Projekti”. |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē tika nodrošināta, ievietojot projektu un tā anotāciju tīmekļa vietnē [www.mod.gov.lv](http://www.mod.gov.lv) un [www.lgia.gov.lv](http://www.lgia.gov.lv), aicinot sabiedrības pārstāvjus līdz 2020. gada 29. maijam rakstiski sniegt viedokli par projektu tā izstrādes stadijā – nosūtot elektroniski uz e-pastu: kanceleja@mod.gov.lv un info@lgia.gov.lv. |
| 3. | Sabiedrības līdzdalības rezultāti | Priekšlikumi netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Ģeotelpiskās informācijas aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē jaunu institūciju izveide, esošo institūciju likvidācija vai reorganizācija nav paredzēta. Projekts neietekmē pārvaldes funkcijas, institucionālo struktūru un cilvēkresursus. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

Strautiņa 28655595

Evija.Strautina@lgia.gov.lv